Source: https://www.pwc.com/sk/sk/publikacie/dane-do-vrecka-2019.html
Timestamp: 2019-08-21 03:48:48+00:00

Document:
Dane do vrecka - 2019
Príhovor: Christiana Serugová, Partner, líder daňového poradenstva
tento rok sa stal takmer rekordným – zákonodarcom sa takmer podarilo to, čo na tento rok sľubovali – udržať znenie daňových zákonov bez zmien. Nakoniec však vládna koalícia presadila niekoľko špecifických daňovo-politických zmien, ako je príspevok na rekreáciu zamestnancov a osobitný odvod pre obchodné reťazce (ktorého ústavnosť už je momentálne preskúmavaná súdom), a na prvý rok bez zmien daňovej legislatívy v histórii Slovenska si budeme musieť ešte nejaký čas počkať.
Otázne je, či je takéto očakávanie reálne aj vzhľadom na dianie na globálnej daňovej scéne – sprísňovanie pravidiel s cieľom obmedziť daňové úniky a zaviesť transparentnosť zdaňovania tak, aby časť daňového koláča prináležiaca krajine, kde sa hodnota vytvára, skončila v tom správnom štátnom rozpočte. Najhorúcejšou témou na medzinárodnom poli je jednoznačne daň z digitálnych služieb. Parlament EÚ pred koncom roka schválil koncept dočasnej digitálnej dane vo výške 3 % z obratu od roku 2021, pričom finálne znenie EÚ direktívy sa očakáva pred voľbami do parlamentu EÚ v máji tohto roku.
Po otvorení daňových zákonov v podstate až v poslednom štvrťroku predchádzajúceho roka boli okrem spomínaných daňovo-politických zmien pridané už len viac-menej kozmetické úpravy. Výnimkou je novelizácia zákona o používaní elektronických registračných pokladníc, ktorou sa tieto zmenia na online registračné pokladnice napojené na Finančnú správu, tzv. eKasy. K tejto novele prebiehala rozsiahla verejná diskusia a na základe pripomienok podnikateľskej a odbornej verejnosti bola jej účinnosť odložená na 1. apríla, resp. 1. júla 2019.
Novinka zavedená minulý rok, prideľovanie indexu daňovej spoľahlivosti, ktorého cieľom je motivovať daňovníkov na plnenie povinností a zároveň zjednodušiť podnikanie tým, ktorí pravidlá dodržujú, a postihovať tých, ktorí sa ich dodržiavaniu vyhýbajú, začala fungovať. Daňová správa od konca minulého kalendárneho roka zasiela tým, ktorí splnili stanovené kritériá, oznámenia o benefitoch – napr. o možnosti rýchlejšieho vydávania potvrdení, vyhovenia žiadostí o povolenie odkladu platenia dane, zníženia periodicity daňových kontrol, určenia termínu začatia kontroly nadmerného odpočtu na DPH po dohode a množstvo ďalších. V tomto roku už teda budeme vedieť zhodnotiť to, ako index daňovej spoľahlivosti plní svoj účel.
Verím, že Vám spolu s mojimi kolegami nielen pomôžeme zorientovať sa v spleti domácich a medzinárodných pravidiel, ale našou aktívnou prácou v profesijných organizáciách budeme aj v tomto roku prispievať k tomu, aby legislatívne prostredie v čo najvyššej možnej miere zohľadňovalo potreby praxe, Vaše potreby.
Slovenskí daňoví nerezidenti podliehajú dani z príjmov fyzických osôb vypočítanej z ich príjmov zo zdrojov na území Slovenskej republiky.
Sadzba dane z príjmov fyzických osôb závisí od výšky príjmu daňovníka, pričom na základ dane do výšky 176,8-násobku platného životného minima (t. j. 35 268,06EUR) sa použije 19 % sadzba dane a prevyšujúca časť základu dane bude zdaňovaná 25 % sadzbou dane. Zdaniteľný príjem zo závislej činnosti vybraných ústavných činiteľov podlieha zdaneniu aj osobitnou sadzbou dane vo výške 5 %.
Sadzba dane pre niektoré príjmy z kapitálového majetku (držba) je stanovená jednotne vo výške 19 %.
Príjmy z podielu na zisku (dividendy) dosiahnutom v účtovnom období, ktoré sa začalo 1. januára 2017 a neskôr, podliehajú špecifickej sadzbe dane 7 %, resp. 35 %, ak je fyzická osoba daňovníkom nezmluvného štátu.
sa zdržiava v SR aspoň 183 dní v príslušnom kalendárnom roku či už súvisle alebo v niekoľkých obdobiach; alebo
má v SR bydlisko, t. j. ak má možnosť ubytovania v SR, ktoré neslúži len na príležitostné ubytovanie a je zrejmý zámer fyzickej osoby trvale sa zdržiavať v tomto bydlisku.
príjem z úrokov, licenčných poplatkov, predaja alebo prenájmu majetku nachádzajúceho sa v SR alebo z výhier v lotérii;
príjem z podielov na zisku (dividendách).
Príjmy z podielov na zisku (dividendy) vykázané za zdaňovacie obdobie začínajúce sa 1. januára 2017 alebo neskôr a zo zisku vykázaného za zdaňovacie obdobia do 31. decembra 2003 vyplatené po 31. decembri 2016 podliehajú špecifickej sadzbe dane.
Zákon vymenúva príjmy, ktoré sú od dane oslobodené. Od roku 2016 medzi takéto príjmy patria, po splnení špecifických podmienok, aj príjmy z predaja cenných papierov prijatých na obchodovanie na regulovanom trhu, ak doba medzi ich nadobudnutím a predajom presiahne jeden rok, ako aj príjmy z dlhodobého investičného sporenia po 15 rokoch.
Vo všeobecnosti sú nevyhnutné výdavky vynaložené na dosiahnutie, zabezpečenie a udržanie zdaniteľných príjmov od zdaniteľných príjmov odpočítateľné. To však neplatí bezvýhradne a pri každom type príjmu je nutné skúmať, aké konkrétne výdavky je možné odpočítať.
pod 19 948,00 EUR
od 19 948,00 EUR do 35 268,06 EUR
nad 35 268,06 EUR
3 830,02 EUR
pod 35 268,06 EUR
od 35 268,06EUR do 50 588,13 EUR
nad 50 588,13 EUR
medzi 3 830,02 EUR a príjmom manželky
Nárok Každý daňovník
Maximálna výška nezdaniteľnej časti Preukázateľne zaplatené úhrady najviac do výšky 50 eur ročne na daňovníka. Daňovník si môže uplatniť aj preukázateľne zaplatené úhrady súvisiace s kúpeľnou starostlivosťou za manželku (manžela) a vyživované dieťa vo výške do 50 eur za každého z nich, ale túto nezdaniteľnú položku si môže uplatniť len jeden z týchto daňovníkov.
minimálne 2 880,00 EUR
21,56 EUR mesačne
(platný pre rok 2018)
Daňový bonus na zaplatené úroky pri hypotéke pre mladých
- veková hranica od 18 do 35 rokov
- priemerný mesačný prijem v maximálnej výške 1,3-násobku priemernej mesačnej mzdy v hospodárstve za kalendárny rok predchádzajúci roku, v ktorom bola uzavretá zmluva o úvere
Maximálna výška nezdaniteľnej časti 50 % zo zaplatených úrokov v príslušnom zdaňovacom období, najviac do výšky 400 EUR ročne zo sumy úveru, maximálne 50 000 EUR
Po splnení podmienok je nezdaniteľnou časťou základu dane daňovníka suma preukázateľne zaplatených príspevkov na doplnkové dôchodkové sporenie.
Preukázateľne zaplatené príspevky do výšky 180 EUR počas roku 2018.
Všetky osoby, ktoré na území SR získali povolenie na podnikanie, začali vykonávať inú samostatnú zárobkovú činnosť alebo prenajali nehnuteľnosť, sa musia na účely dane z príjmov registrovať na daňovom úrade do konca mesiaca nasledujúceho po mesiaci, v ktorom získali povolenie na podnikanie, začali vykonávať samostatnú zárobkovú činnosť alebo prenajali nehnuteľnosť.
Vo všeobecnosti platí, že každý, kto podlieha slovenskej dani z príjmov fyzických osôb a koho zdaniteľné príjmy v danom roku presiahnu stanovený limit (1 915,01 EUR pre rok 2018), musí podať priznanie k dani z príjmov s výnimkou prípadu, keď:
Lehota na podanie daňového priznania a zaplatenie dane sa končí 31. marca kalendárneho roka nasledujúceho po roku, v ktorom bol príjem dosiahnutý. Túto lehotu možno predĺžiť o 3 kalendárne mesiace, ak sa to vopred oznámi správcovi dane; ak sú súčasťou daňovníkových príjmov aj príjmy plynúce zo zdrojov v zahraničí, možno ju predĺžiť najviac o 6 kalendárnych mesiacov.
Daňovník môže poukázať 2 % (resp. 3 %, ak splní určité podmienky) zaplatenej dane za rok 2017 ním určenému oprávnenému prijímateľovi.
Za nepodanie daňového priznania, nezaplatenie dane alebo za podanie daňového priznania a zaplatenie dane po stanovenom termíne, prípadne za neuvedenie významných súm alebo zdrojov príjmov v daňovom priznaní môže slovenský daňový úrad udeliť relatívne vysoké pokuty. Spôsob výpočtu pokút je rovnaký ako v prípade právnických osôb.
Odvody na zdravotné poistenie sú vo všeobecnosti povinné pre fyzické osoby, ktoré:
majú v SR trvalý pobyt;
nemajú v SR trvalý pobyt (napr. majú len prechodný pobyt v SR) a nie sú poistené v inom členskom štáte EÚ alebo EHP, príp. vo Švajčiarsku a ktoré majú zároveň uzavretú pracovnú zmluvu buď so slovenským zamestnávateľom, alebo so zahraničným zamestnávateľom, ktorý má v SR zriadenú stálu prevádzkareň;
nemajú v SR trvalý pobyt a nie sú poistené v inom členskom štáte EÚ alebo EHP, príp. vo Švajčiarsku a ktoré v SR podnikajú alebo majú oprávnenie podnikať.
Príjmy, ktoré podliehajú odvodom na zdravotné poistenie, tvoria všetky druhy zdaniteľných príjmov (príjmy podľa § 5, § 6, § 7 a § 8 zákona o dani z príjmov) vrátane príjmov z dividend zo zisku dosiahnutého za roky 2011 až 2016. Poistné sa však neplatí z príjmov z prenájmu.
Sadzba poistného pre fyzické osoby, ktoré prijímajú dividendy podliehajúce zdravotným odvodom, je 14 % z platného vymeriavacieho základu.
Poistné sa však neplatí z dividend a akcií obchodovaných na regulovanom domácom alebo zahraničnom trhu.
Fyzické osoby s trvalým pobytom v SR, ktoré vykonávajú činnosť v zahraničí, nemajú v SR pracovný pomer a sú poistené na území štátu, v ktorom vykonávajú svoju činnosť, sú vyňaté z povinnosti platiť odvody na zdravotné poistenie v SR.
Pravidelné mesačné odvody do systému zdravotného poistenia sa pokladajú za preddavky na ročnú povinnosť a sú predmetom ročného zúčtovania, ktoré vykoná príslušná zdravotná poisťovňa v určených prípadoch do 30. septembra roka nasledujúceho po roku, za ktorý boli odvody platené.
Systém sociálneho poistenia v SR zahŕňa dôchodkový systém a poistenie pre prípad choroby, trvalej invalidity, straty zamestnania, úrazu alebo platobnej neschopnosti zamestnávateľa a taktiež príspevky na garančné poistenie a do rezervného fondu.
Dôchodkové poistenie pozostáva z troch pilierov. Prvý a (vo všeobecnosti) druhý pilier sú povinné, zatiaľ čo tretí je dobrovoľný.
Akýkoľvek príjem zo závislej činnosti a príjmy z podnikania a z inej samostatnej zárobkovej činnosti (príjem podľa § 5 a §6 zákona o dani z príjmov) podliehajú odvodom na sociálne poistenie, ale len do výšky maximálneho vymeriavacieho základu (6 384 EUR mesačne pre rok 2018).
Maximálna výška odvodov pre rok 2018(v EUR)
Maximálna výška odvodov na rok 2018(v EUR)
1 557,69
Odvody na zdravotné poistenie sú vo výške 4 % pre zamestnanca a 10 % pre zamestnávateľa z celkových hrubých príjmov zamestnanca. Od roku 2017 bol maximálny vymeriavací základ pre zdravotné poistenie zrušený.
Odpočítateľná položka od vymeriavacieho základu v roku 2017
Štátna pomoc a investičné stimuly
Sadzba dane za rok 2018 je 21 %.
Minimálna daň (daňová licencia) je od 1. januára 2018 zrušená.
Zápočet daňovej licencie z predchádzajúcich období si daňovník uplatní aj po 31. decembri 2017, a to vo výške kladného rozdielu medzi daňovou licenciou a daňou vypočítanou v daňovom priznaní počas najviac troch bezprostredne nasledujúcich zdaňovacích období, za ktoré bola daňová licencia zaplatená.
podiely na zisku vykázanom po 1. januári 2004 (okrem prijatých a vyplatených daňovníkom z krajín, s ktorými Slovensko neuzatvorilo zmluvu o zamedzení dvojitého zdanenia alebo medzinárodnú zmluvu o výmene informácií);
podiely na likvidačnom zostatku a vyrovnávacie podiely vyplácané akcionárom, na ktoré im vznikol nárok po 1. januári 2004 (okrem prijatých a vyplatených daňovníkom z krajín, s ktorými Slovensko neuzatvorilo zmluvu o zamedzení dvojitého zdanenia alebo medzinárodnú zmluvu o výmene informácií);
50 % príjmov z odplát za poskytnutie práva na použitie alebo za použitie daňovníkom vytvoreného chráneného patentu, úžitkového vzoru alebo softvéru (tzv. základný patent box). Oslobodenie sa vzťahuje iba na nehmotné aktíva vytvorené vlastnou činnosťou. Oslobodenie sa uplatní počas zdaňovacích období zahrňovania odpisov nehmotného aktíva do daňových výdavkov. Obdobné oslobodenie sa vzťahuje aj na časť príjmov z predaja výrobkov, ktoré boli vyrobené pomocou chráneného patentu alebo úžitkového vzoru (tzv. rozšírený patent box). Oslobodenie sa uplatní vo výške 50 % z príjmov pripadajúcich na predajnú cenu zníženú o súvisiace náklady a trhovú ziskovú prirážku. V prípade, ak sú na vývoj nehmotných aktív použité nehmotné výsledky výskumu obstarané od inej osoby, oslobodenie sa kráti koeficientom. Subjekty uplatňujúce toto oslobodenie budú zverejňované prostredníctvom zoznamu pripravovaného Finančným riaditeľstvom SR.
Všeobecne sa za daňový výdavok považuje výdavok vynaložený za účelom dosiahnutia, zabezpečenia a udržania príjmov. Za účelom preukázateľnosti vynaloženia daňových výdavkov musí mať daňovník k dispozícii príslušnú dokumentáciu (napr. faktúry, bločky, špecifickú formu dokumentácie k transakciám so závislými osobami a pod.).
Pri využívaní majetku, ktorý môže mať charakter osobnej potreby, a s ním súvisiacich výdavkov (nákladov) je daňový výdavok uznaný len v pomernej časti, v akej sa používa na dosiahnutie, zabezpečenie a udržanie zdaniteľných príjmov, a to v preukázateľnej výške v závislosti od pomeru používania tohto majetku na zabezpečenie zdaniteľného príjmu alebo vo forme paušálnych výdavkov vo výške 80 %, ak je tento majetok využívaný aj na súkromné účely.
Niektoré výdavky sú daňovo uznateľné u dlžníka až po ich zaplatení (napr. nájomné za prenájom hnuteľných vecí, nehnuteľností, odplaty za použitie softvéru, know-how, autorského práva a pod.).
Od 1. januára 2018 sú výdavky vynaložené v situáciách tzv. hybridných nesúladov od závislých osôb daňovo neuznateľné, ak dochádza k ich uplatneniu viacerými osobami, výdavok nie je zahrnutý do zdaniteľných príjmov inou osobou alebo výdavok je (ne)priamo použitý na financovanie osoby, čoho výsledkom je viacnásobné uplatnenie výdavku alebo nezahrnutie do príjmov inou osobou.
Od septembra 2015 si môže daňovník, ktorý poskytuje praktické vyučovanie žiakovi na základe učebnej zmluvy, od základu dane odpočítať paušálnu položku do výšky 3 200 EUR na žiaka, ako aj skutočné súvisiace výdavky v stanovenej výške.
Daňové výdavky u závislých osôb sú daňovo uznateľné, ak nie sú daňovým výdavkom aj u inej závislej osoby, resp. len v rozsahu, v akom sú zdaniteľným príjmom u inej závislej osoby.
Daňovým výdavkom je výdavok zamestnávateľa na dopravu zamestnanca na miesto výkonu práce a späť, ak:
preprava verejným poskytovateľom dopravy nie je preukázateľne vykonávaná vôbec alebo v rozsahu zodpovedajúcom potrebám zamestnávateľa; a
zamestnávateľ na tento účel využíva zmluvného prepravcu alebo vlastné prostriedky hromadnej dopravy na prepravu 10 a viac osôb.
Daňový zákon taktiež limituje daňovú uznateľnosť niektorých iných typov výdavkov.
Daňovník môže poukázať 1 % (resp. 2 %, ak splní určité podmienky) zaplatenej dane za rok 2017 ním určeným oprávneným prijímateľom.
Dividendy vyplatené zo zisku dosiahnutom po 1. januári 2004 nie sú predmetom dane. Výnimkou sú dividendy:
vyplatené právnickým osobám, rezidentom nezmluvných štátov;
prijaté od rezidentov nezmluvných štátov;
vyplatené právnickým osobám a daňovník nevie preukázať konečného príjemcu dividendy;
prijaté verejnou obchodnou spoločnosťou alebo komanditnou spoločnosťou a následne „vyplácané“ spoločníkom nezmluvného štátu, ktoré budú zdaňované špecifickou sadzbou dane vo výške 35 %.
Úroky z pôžičiek a úverov poskytnutých závislými osobami (a súvisiace výdavky na tieto pôžičky a úvery) sú daňovo uznateľné najviac do výšky 25 % hodnoty upraveného ukazovateľa EBITDA (súčet výsledku hospodárenia pred zdanením a v ňom zahrnutých odpisov a nákladových úrokov).
Úroky z úverov na obstaranie akcií a obchodných podielov sú od 1. januára 2018 daňovo uznateľné až v období, keď dôjde k ich predaju a nie je možné uplatniť nárok na oslobodenie príjmu z ich predaja od dane.
* Sadzba dane 35 % sa vzťahuje aj na iné druhy príjmov.
Kurzové rozdiely účtované na účtoch nákladov a výnosov, ktoré vznikli z titulu precenenia neuhradených pohľadávok a záväzkov ku dňu zostavenia účtovnej závierky, sa považujú za zdaniteľné alebo daňovo uznateľné v súlade s účtovníctvom. Môžu byť však vyňaté zo základu dane, ak tak daňovník uvedie v daňovom priznaní.
Daňovník si môže od kladného základu dane odpočítať daňovú stratu rovnomerne počas 4 bezprostredne po sebe nasledujúcich zdaňovacích období.
Výška daňových odpisov dlhodobého nehmotného majetku sa rovná výške účtovných odpisov okrem osobitných prípadov pri goodwille.
Hmotný majetok je zaradený do jednotlivých odpisových skupín, na ktoré sa vzťahujú nasledovné doby odpisovania:
Dlhodobý hmotný majetok zaradený do používania možno v prvom roku odpisovania odpísať iba do výšky pomernej časti ročného odpisu podľa počtu mesiacov, počas ktorých je majetok v prvom roku zaradený do používania.
Pri niektorých typoch dlhodobých hmotných majetkov, pri ktorých je zostatková cena uznaná len do výšky príjmu z ich predaja, môže daňovník v roku predaja uplatniť odpis vo výške pripadajúcej na počet celých mesiacov, počas ktorých o tomto majetku účtoval. Prerušenie odpisovania a zmeny prerušenia odpisovania hmotného majetku nie je možné uplatniť v rámci vyrubovacieho konania.
Novelou Obchodného zákonníka v novembri 2017 sa pri zlúčení, splynutí alebo rozdelení obchodných spoločností sprísnili právne a administratívne požiadavky na ich realizáciu, napr. bola zavedená povinnosť spoločnosti predložiť návrh zmluvy o zlúčení/projektu rozdelenia správcovi dane najneskôr 60 dní pred dňom, ako majú byť tieto schválené orgánmi spoločností.
Nepeňažné vklady, zlúčenia, splynutia a rozdelenia obchodných spoločností je možné v roku 2018 realizovať na daňové účely prevažne už len v reálnych hodnotách.
Metódu historických cien bude možné použiť iba pri zlúčení, splynutí a rozdelení obchodných spoločností a nepeňažných vkladoch, pri cezhraničných transakciách a len za určitých podmienok.
Príjem z predaja akcií, obchodných podielov v s. r. o. a podielu komanditistu v k. s. je oslobodený od dane po splnení určitých podmienok. Jednou z podmienok je držba akcií, resp. obchodného podielu po dobu najmenej 24 mesiacov a vo výške najmenej 10 %. Oslobodenie môže uplatniť daňovník, ktorý na území SR vykonáva podstatné funkcie, riadi a znáša riziká spojené s vlastníctvom akcií alebo obchodného podielu, pričom disponuje potrebným personálnym a materiálnym vybavením potrebným na výkon týchto funkcií. Oslobodenie sa nebude vzťahovať na obchodníkov s cennými papiermi, u ktorých je príjem z predaja účastí hlavným predmetom ich činnosti, a taktiež na predaj spoločnosti v likvidácii, konkurze alebo reštrukturalizácii, resp. na daňovníkov v likvidácii.
Strata z predaja akcií nie je daňovo uznateľná.
Príjem z prevodu účasti alebo podielu na obchodnej spoločnosti alebo členského podielu v družstve so sídlom v SR je zdaniteľný v SR. Zdanenie príjmu z prevodu v SR môže upraviť aj príslušná zmluva o zamedzení dvojitého zdanenia.
hospodársky rok iný než kalendárny rok (12 po sebe nasledujúcich mesiacov).
O zmene zdaňovacieho obdobia z kalendárneho roka na hospodársky rok, resp. pri uplatnení zdaňovacieho obdobia na iné obdobie 12 po sebe nasledujúcich mesiacov musí daňovník informovať daňový úrad.
Od roku 2016 je možné v lehote 15 dní podať dodatočné daňové priznanie aj po začatí alebo rozšírení daňovej kontroly.
Spoločnosť, ktorej daňová povinnosť za zdaňovacie obdobie presiahla 2 500,00 EUR, je povinná platiť preddavky na daň z príjmov právnických osôb.
štvrťročne (1/4 poslednej známej daňovej povinnosti), ak posledná známa daňová povinnosť bola viac než 2 500,00 EUR a menej než 16 600,00 EUR; alebo
mesačne (1/12 poslednej známej daňovej povinnosti), ak posledná známa daňová povinnosť bola viac než 16 600,00 EUR.
Zrážková daň uplatňovaná pri niektorých typoch príjmov (napr. pri dividendách, bankových úrokoch, peňažných a nepeňažných plneniach prijatých poskytovateľmi zdravotnej starostlivosti, ich zamestnancami a zdravotníckymi pracovníkmi) sa považuje za finálnu vyrovnanú daň a nemožno ju považovať za preddavok na daň. V niektorých prípadoch je možné zrazenú daň považovať za preddavok na daň.
Výška sankcií za niektoré správne daňové delikty závisí nielen od vykázaného rozdielu dane, ale významný vplyv má aj dĺžka obdobia, počas ktorého bola daň vykázaná nesprávne. Týka sa to napr. situácií, keď daň uvedená v daňovom priznaní je zvýšená v dodatočnom daňovom priznaní alebo ak daňový úrad otvorí daňovú kontrolu alebo vyrubí dodatočnú daň ako výsledok daňovej kontroly.
Zavádza sa aj systém úhrnnej pokuty v prípade viac ako jedného správneho deliktu.
* Tieto sankcie sa uplatňujú na základe Daňového poriadku aj na iné dane ako iba na daň z príjmov, napr. na DPH
Na účely dane z príjmov musia byť ceny v kontrolovaných transakciách medzi závislými (spriaznenými) osobami stanovené na trhovej úrovni.
Kontrolovanou transakciou sa rozumie právny alebo iný vzťah medzi dvomi alebo viacerými závislými osobami, pričom aspoň jedna z osôb je daňovníkom s príjmami z podnikania a inej samostatnej zárobkovej činnosti (§ 6) alebo právnickou osobou, ktorá dosahuje zdaniteľný príjem (výnos) z činnosti alebo z nakladania s majetkom. Pri posudzovaní kontrolovanej transakcie sa správca dane zameriava na jej skutočný obsah.
Závislou fyzickou alebo právnickou osobou je blízka osoba alebo ekonomicky, personálne alebo inak prepojená osoba (iné prepojenie vzniká, ak osoby vytvorili právny vzťah alebo transakciu predovšetkým za účelom zníženia základu dane alebo zvýšenia daňovej straty).
Daňovník môže požiadať správcu dane o jednostranné alebo viacstranné odsúhlasenie metódy ocenenia kontrolovanej transakcie na základe uplatnenia zmluvy o zamedzení dvojitého zdanenia. Poplatok za jednostranné odsúhlasenie je vo výške 10 000 EUR, respektíve 30 000 EUR pri žiadosti o viacstranné odsúhlasenie metódy ocenenia na základe zmluvy o zamedzení dvojitého zdanenia.
Daňový úrad môže zvýšiť základ dane a vyrubiť pokutu, ak zistí, že pri transakciách medzi spriaznenými osobami neboli použité trhové ceny a v dôsledku toho daňovník vykázal nižší základ dane alebo vyššiu daňovú stratu. V prípade, že daňovník zámerne nepoužil trhové ceny, daňovníkovi môže byť vyrubená pokuta v dvojnásobnej výške.
Od roku 2017 vymedzuje zákon o dani z príjmov špecifické okolnosti, pri ktorých majú daňovníci s neobmedzenou daňovou povinnosťou povinnosť automaticky upraviť svoj základ dane pre kontrolované transakcie a súčasne sú povinní o vykonanej úprave základu dane písomne oboznámiť správcu dane.
Daňovníci sú na účely transferového oceňovania povinní viesť dokumentáciu v príslušnom rozsahu a na výzvu daňových orgánov ju predložiť do 15 dní. Výzvu na predloženie dokumentácie pre príslušné zdaňovacie obdobie môžu daňové orgány zaslať až po lehote na podanie daňového priznania za toto zdaňovacie obdobie.
Obsah a rozsah povinnej dokumentácie pre jednotlivé kategórie daňovníkov určilo Ministerstvo financií SR. Daňovníci tak môžu mať povinnosť viesť skrátenú, základnú alebo úplnú dokumentáciu.
Už od roku 2015 je dokumentácia povinná tak pre tuzemské ako aj pre cezhraničné kontrolované transakcie medzi závislými (spriaznenými) osobami.
Slovenskí daňoví nerezidenti podliehajú dani iba z príjmov, ktoré im plynú zo zdrojov na území SR.
Príslušná zmluva o zamedzení dvojitého zdanenia môže v SR úplne alebo čiastočne obmedziť zdanenie príjmu slovenského daňového nerezidenta, ktorý mu plynie zo zdrojov na území SR.
Zriaďovateľ organizačnej zložky má, rovnako ako slovenská spoločnosť, povinnosť registrácie na účely dane, podania daňového priznania, platenia dane a preddavkov na daň. Organizačná zložka má tiež povinnosť postupovať v zmysle slovenských postupov účtovania.
Pravidlá zdaňovania stálej prevádzkarne sa primerane použijú aj v prípade organizačnej zložky.
SP nemusí byť nevyhnutne zapísaná do Obchodného registra, ale zahraničná spoločnosť, ktorej SP vznikne, je zdaniteľnou osobou v SR.
SP najčastejšie vzniká, ak na území SR:
v mene zahraničnej spoločnosti koná osoba, ktorá opakovane sprostredkováva alebo zohráva hlavnú úlohu pri uzatváraní zmluvy v jej mene alebo dojednáva podrobnosti týchto zmlúv alebo ak táto osoba zohráva hlavnú úlohu smerujúcu k uzatváraniu zmlúv; alebo
Podmienky vzniku SP môžu byť bližšie upravené príslušnou zmluvou o zamedzení dvojitého zdanenia.
Zahraničná spoločnosť, ktorej vznikne SP, má rovnako ako slovenská spoločnosť povinnosť registrácie na účely dane, podania daňového priznania, platenia dane a preddavkov na daň.
Základ dane SP zahraničnej spoločnosti nemôže byť nižší ako ten, ktorý by bol dosiahnutý, keby ako nezávislá osoba (napr. slovenská spoločnosť) vykonávala podobné činnosti za podobných podmienok.
Dividendy 7 %** 35 %
platby za služby poskytnuté na území SR (ak nie sú poskytnuté stálou prevádzkárňou)
Úhrady za služby poradenstva (obchodné, technické, iné), spracovanie dát, marketing, riadiacu a sprostredkovateľskú činnosť, t. j. poskytnuté bez fyzickej prítomnosti 19 % 35 %
* V prípade príjmov platených rezidentovi štátu, ktorý nie je uvedený v zozname uverejnenom Ministerstvom financií SR, resp. štátu, s ktorým SR nemá uzatvorenú zmluvu o zamedzení dvojitého zdanenia alebo zmluvu o výmene informácií týkajúcich sa daní, sa uplatní sadzba dane 35 %.
** Len v prípade výplaty dividend fyzickej osobe.
Fyzické alebo právnické osoby môžu mať povinnosť zrážať sumu na zabezpečenie dane z určitých príjmov slovenských nerezidentov zo zdroja na území SR, ak títo nie sú daňovými rezidentmi v inom členskom štáte EÚ.
tzv. najmenej rozvinuté regióny
* Na účely poskytovania pomoci sa do úvahy berie miera nezamestnanosti vypočítaná z celkového disponibilného počtu uchádzačov o zamestnanie, zverejnená Ústredím práce, sociálnych vecí a rodiny SR za rok predchádzajúci roku, v ktorom bol investičný zámer podaný.
Centrum zdielaných služieb
príspevok na vytvorenie nových pracovných miest.
Základnými podmienkami, ktoré musia uchádzači o investičnú pomoc splniť, sú:
založenie nového podniku, rozšírenie, diverzifikácia, alebo zásadná zmena výroby v rámci existujúceho podniku;
100 % výdavkov vynaložených na výskum a vývoj v zdaňovacom období, za ktoré sa daňové priznanie podáva;
100 % kladného rozdielu medzi priemerom úhrnu výdavkov (nákladov) vynaložených na výskum a vývoj:
v zdaňovacom období, za ktoré daňovník super odpočet uplatňuje, a v bezprostredne predchádzajúcom zdaňovacom období a
dvoch bezprostredne predchádzajúcich zdaňovacích obdobiach.
V prípade vykázania daňovej straty alebo ak je daňový základ po odpočítaní daňovej straty nižší ako možný odpočet, je možné uplatniť odpočet v najbližšom zdaňovacom období, v ktorom daňovník preukáže kladný základ dane, najviac však počas štyroch zdaňovacích období bezprostredne nasledujúcich po zdaňovacom období, v ktorom nárok na odpočet vznikol.
Osobitný odvod obchodných reťazcov
Povinnosť registrovať sa na účely DPH má každá zdaniteľná osoba, ktorá má sídlo alebo bydlisko, miesto podnikania alebo prevádzkareň v SR a ktorá dosiahla za najviac 12 predchádzajúcich po sebe nasledujúcich kalendárnych mesiacov obrat 49 790 EUR. Existuje aj možnosť dobrovoľnej registrácie, ktorá však môže byť predmetom zábezpeky na daň.
Zahraničnej osobe (zdaniteľná osoba, ktorá nemá sídlo alebo prevádzkareň v tuzemsku) môže vzniknúť povinnosť registrovať sa na účely DPH na Slovensku, napr. ak dodáva tovar formou zásielkového obchodu na Slovensko, alebo pred dodaním tovaru alebo služby, ak sa neuplatňuje prenos daňovej povinnosti na odberateľa.
Akákoľvek zdaniteľná osoba, ktorá nie je platiteľom DPH, alebo právnická osoba, ktorá nie je zdaniteľnou osobou, musí v niektorých prípadoch (napr. prijatie/poskytnutie určitých služieb z/do iného členského štátu EÚ a nadobudnutie tovaru z iného členského štátu EÚ) podať žiadosť o registráciu na účely DPH za účelom platenia dane alebo vykazovania dodávky služieb.
Uplatňuje sa automatická DPH registrácia zdaniteľných osôb, ktoré dodávajú stavbu, jej časť alebo stavebný pozemok, ktoré nie sú oslobodené od dane podľa zákona, a ak sa z dodania má dosiahnuť obrat 49 790 EUR.
Platitelia sú povinní oznámiť zmenu registrácie v prípade vzniku/zániku prevádzkarne na účely DPH do 10 dní odo dňa, keď sa zmenil ich status.
Za určitých okolností je možná oprava DPH ošetrenia transakcií uskutočnených pred registráciou s možnosťou uplatnenia DPH na vstupe.
Od 1. januára 2018 sa zavádza možnosť osobitného daňového zastúpenia pre zahraničnú osobu, ktorá nie je registrovaná pre DPH v SR.
Inštitút daňového zástupcu môže využiť zahraničná osoba, ktorá nadobúda tovar z iného členského štátu v SR za účelom jeho dodania do iného členského štátu alebo do tretieho štátu s oslobodením od DPH, alebo dodania formou zásielkového predaja s miestom dodania v inom členskom štáte.
Zahraničná osoba zastúpená daňovým zástupcom sa v SR nemusí registrovať pre účely DPH, ak sú splnené stanovené podmienky. Daňový zástupca podáva za zastúpené zahraničné osoby jedno spoločné DPH priznanie, kontrolný výkaz a súhrnný výkaz.
V SR je možné vytváranie DPH skupín, čo umožňuje osobám, ktoré sú ekonomicky, finančne a organizačne prepojené a majú sídlo alebo prevádzkareň v SR, stať sa jedným DPH platiteľom. Výsledkom je, že transakcie medzi členmi DPH skupiny nie sú predmetom DPH.
Zjednodušená schéma konsignačného skladu sa aplikuje v prípade, ak zahraničný dodávateľ registrovaný na účely DPH v niektorej z členských krajín EÚ (okrem SR) premiestni svoj vlastný tovar z inej členskej krajiny do skladu v tuzemsku za účelom jeho dodania jedinému slovenskému DPH platiteľovi. Ak zahraničná osoba splní všetky podmienky stanovené slovenským zákonom o DPH, ktoré určujú režim konsignačného skladu, nie je povinná registrovať sa na účely DPH. V takom prípade je povinný uplatniť samozdanenie z nadobudnutia tovaru v tuzemsku zákazník, ktorému je tovar dodaný.
Od roku 2016 majú vybraní tuzemskí platitelia dane možnosť využívať osobitnú úpravu uplatňovania dane z predaja na základe prijatia platby za predaj tovaru alebo služby (tzv. „cash accounting“).
Daňová povinnosť vzniká dodávateľovi tovarov alebo služieb pri využití tejto schémy až dňom prijatia platby za tovar alebo službu. Na druhej strane, právo na odpočet DPH na vstupe platiteľovi, ktorý sa rozhodne využívať schému vo všeobecnosti, vznikne dňom zaplatenia faktúr. Taktiež všetkým platiteľom, ktorí dostanú faktúru od dodávateľa uplatňujúceho osobitnú úpravu, vzniká dňom, keď ich dodávateľ prijme platbu.
V sektore stavebníctva bol v prípade niektorých plnení medzi dvomi slovenskými platiteľmi DPH zavedený prenos daňovej povinnosti na odberateľa (tzv. samozdanenie). Ide napr. o dodanie stavebných prác, dodanie stavieb, dodanie tovaru s montážou alebo inštaláciou, ak spadajú pod špecifické štatistické zatriedenie.
Od 1. januára 2017 platí tzv. generálny pardon v podobe určitej miery istoty pre subjekty v sektore stavebníctva pri uplatňovaní prenosu daňovej povinnosti. Príjemca plnenia (odberateľ) má automaticky samozdaniť prijaté stavebné práce za podmienky, že dodávateľ na základe odôvodnených predpokladov posúdil, že plnenie podlieha prenosu daňovej povinnosti, a ak je na faktúre zároveň uvedená referencia „Prenesenie daňovej povinnosti“.
Zároveň s účinnosťou od 1. januára 2017 sú dodávatelia takýchto stavebných prác povinní vykazovať vystavené faktúry za dodávky stavebných prác v kontrolnom výkaze v sekcii A2, a to aj napriek skutočnosti, že vo svojom DPH priznaní ich neuvádzajú.
Medzi oslobodené dodávky bez možnosti odpočtu DPH na vstupe patria napr. poštové služby, finančné a poisťovacie služby, výchovné a vzdelávacie služby, rozhlasové a televízne vysielanie, služby zdravotnej starostlivosti, služby sociálnej pomoci, dodanie a nájom nehnuteľností (s niekoľkými výnimkami) a prevádzkovanie lotérií a iných podobných hier.
Medzi oslobodené dodávky s možnosťou odpočtu DPH na vstupe patria napr.:
Predaj stavebného pozemku nie je oslobodený od DPH. Predaj stavieb vrátane stavebného pozemku, na ktorom stavba stojí, po 5 rokoch od kolaudácie stavby alebo od jej prvého použitia je oslobodený od DPH. Platiteľ sa však môže rozhodnúť, že toto dodanie nebude od DPH oslobodené (v takomto prípade sa však daňová povinnosť prenáša na odberateľa). Od 1. januára 2018 sa zavádza povinnosť písomne oznámiť toto rozhodnutie odberateľovi. Prenájom nehnuteľností (okrem určitých výnimiek ako parkovacie miesta) je oslobodený od DPH. Platiteľ sa môže rozhodnúť zdaniť prenájom budovy, ak je plnenie poskytnuté inej zdaniteľnej osobe.
Platiteľ DPH môže odpočítať DPH na vstupe vzťahujúcu sa k prijatému zdaniteľnému plneniu, ktoré použije na zdaniteľné dodávky tovarov a služieb s nárokom na odpočet DPH.
Odpočet DPH vzťahujúcej sa k nadobudnutiu investičného majetku je potrebné upraviť, ak sa v období 5 rokov od nadobudnutia (20 rokov v prípade nehnuteľnosti) zmení účel použitia tohto majetku.
DPH je spravovaná daňovými úradmi s výnimkou DPH pri dovoze tovaru, pri ktorom je správcom colný orgán.
Platný DPH doklad (faktúra) musí byť vystavený pre každé dodanie tovaru alebo služby zdaniteľnej osobe a pri zásielkovom obchode do 15 dní od dodania tovaru alebo služby, resp. prijatia platby pred ich dodaním. Faktúra môže byť vystavená a prijatá aj v elektronickej podobe. Opravné doklady majú byť vystavené do 15 dní od konca kalendárneho mesiaca, v ktorom nastala skutočnosť rozhodná pre vykonanie opravy základu dane.
Od 1. januára 2018 sa mení vzor daňového priznania k DPH v nadväznosti na zavedenie nového inštitútu daňového zástupcu pre zahraničné osoby.
Platiteľ DPH v niektorých prípadoch ručí za daň uvedenú na faktúre, ak túto dodávateľ nezaplatil daňovému úradu alebo sa stal neschopným zaplatiť daň, pričom platiteľ vedel, resp. mohol vedieť, že daň nebude zaplatená. Od roku 2018 už nie je dôvodom ručenia skutočnosť, že dodávateľ bol v čase uskutočnenia zdaniteľného obchodu zverejnený v zozname platiteľov, u ktorých nastali dôvody na zrušenie registrácie.
Všetci platitelia dane (vrátane zahraničných osôb registrovaných na účely DPH na Slovensku) majú povinnosť predkladať tzv. kontrolný výkaz v elektronickej forme. Ide o detailný zoznam vystavených a prijatých faktúr.
V kontrolnom výkaze sa neuvádzajú údaje o intrakomunitárnych dodávkach tovarov a služieb a o dovoze a vývoze tovaru. Kontrolný výkaz sa nepodáva v prípade, ak sú v príslušnom DPH priznaní uvedené len špecifické transakcie (napr. intrakomunitárne dodania tovaru, vývoz tovaru alebo dodania v rámci trojstranného obchodu) a zároveň sa neodpočítava daň na vstupe alebo sa uvádza len odpočítanie DPH pri dovoze tovaru.
Za nepodanie, resp. neskoré podanie kontrolného výkazu alebo neúplné a nesprávne uvedenie údajov v kontrolnom výkaze môže daňový úrad vyrubiť pokutu do výšky 10 000 EUR (pri opakovanom porušení týchto povinností dokonca až do výšky 100 000 EUR).
Všetci daňovníci, ktorí sú platiteľmi DPH alebo sú zastúpení daňovým poradcom, advokátom alebo inou osobou, sú povinní od roku 2014 doručovať podania správcovi dane v elektronickej forme, a to buď podpísané kvalifikovaným elektronickým podpisom, alebo bez kvalifikovaného elektronického podpisu, pričom pri tejto druhej možnosti je nevyhnutnou podmienkou uzatvorenie dohody o elektronickom doručovaní.
Od 1. januára 2018 dochádza k rozšíreniu povinnej elektronickej komunikácie na všetky právnické osoby zapísané v Obchodnom registri SR a od 1. júla 2018 sa zavádza povinná elektronická komunikácia aj pre fyzické osoby – podnikateľov.
Ak DPH platiteľovi vznikne nadmerný odpočet, nie je mu automaticky vrátený. Ak nadmerný odpočet nie je možné plne odpočítať oproti daňovej povinnosti v nasledujúcom období, potom daňový úrad vráti nadmerný odpočet alebo jeho časť do 30 dní od podania DPH priznania za toto nasledujúce zdaňovacie obdobie, ak predtým neotvorí daňovú kontrolu.
Ak sú splnené určité podmienky, daňové úrady by mali vrátiť nadmerný odpočet do 30 dní od termínu na podanie daňového priznania k DPH (t. j. v kratšom období).
Platiteľ registrovaný pre DPH v inom členskom štáte môže za určitých podmienok žiadať vrátenie slovenskej DPH prostredníctvom vrátenia dane pre zahraničné osoby neregistrované pre DPH v tuzemsku.
Žiadosť sa podáva do 30. septembra kalendárneho roka nasledujúceho po období, za ktoré sa uplatňuje nárok na vrátenie.
Zahraničná osoba (platiteľ DPH) má nárok na odpočítanie DPH cez DPH priznanie za predpokladu, že vyššie uvedené podmienky na vrátanie DPH prostredníctvom systému refundácie DPH zahraničným osobám nie sú splnené.
O vrátenie DPH možno požiadať podaním žiadosti na Daňový úrad Bratislava do 30. júna kalendárneho roka, ktorý nasleduje po kalendárnom roku, za ktorý sa uplatňuje nárok. Suma dane, ktorej vrátenie sa žiada, musí byť najmenej 50 EUR.
alkoholické nápoje (pivo, víno, medziprodukt a lieh);
Režim pozastavenia dane umožňuje posunúť vznik daňovej povinnosti na deň, keď je predmet dane prepustený do daňového voľného obehu.
Výroba, spracovanie, skladovanie, prijímanie a odosielanie predmetu dane v režime pozastavenia dane sa uskutočňujú v daňovom sklade oprávneným prevádzkovateľom.
Spoločnosť, ktorá používa produkty oslobodené od spotrebnej dane, je povinná sa zaregistrovať na príslušnom colnom úrade a požiadať o povolenie a odberný poukaz. Spoločnosť následne poskytne odberný poukaz svojim dodávateľom, ktorí jej potom môžu dodávať produkty oslobodené od spotrebnej dane.
Správcom spotrebných daní je colný úrad. Komunikácia s colným úradom musí prebiehať elektronicky v prípade, ak je spoločnosť registrovaným platiteľom DPH na Slovensku alebo ak sa nechá zastupovať daňovým poradcom či advokátom.
Mesačné daňové priznania pre spotrebnú daň je potrebné podať do 25 dní od skončenia zdaňovacieho obdobia a v rovnakej lehote musí byť vzniknutá daň aj uhradená. V niektorých špecifických prípadoch však povinnosť podať daňové priznanie nevzniká.
Za určitých podmienok môže prevádzkovateľ daňového skladu alebo iná oprávnená osoba požiadať o vrátenie spotrebnej dane zo zdanených produktov. Vo všeobecnosti sa vrátenie uplatňuje pri produktoch, ktoré podliehajú spotrebnej dani a boli prepustené do daňového voľného obehu a ktoré boli dodané do inej členskej krajiny EÚ alebo ktoré sa používajú na účely oslobodené od spotrebnej dane.
Colné vyhlásenie musí byť podané v predpísanej forme a predpísaným spôsobom (elektronicky, písomne alebo iným úkonom).
Dovozné alebo vývozné clo sú platby a iné poplatky splatné pri vývoze a dovoze tovaru (dovozná DPH, spotrebné dane a poplatky s obdobným účinkom).
Colné konanie vo vývoze, dovoze a tranzite sa uskutočňuje na základe elektronickej výmeny informácií. Colné konanie v dovoze prostredníctvom papierových colných vyhlásení je možné v SR uskutočňovať najneskôr do roku 2019.
Deklarant môže tovar navrhnúť prepustiť do voľného obehu alebo do colného režimu vývoz. Podľa zamýšľaného nakladania s tovarom môžu byť použité nasledovné osobitné colné režimy:
tranzit (vonkajší, vnútorný);
uskladnenie (colné uskladňovanie , slobodné pásmo);
osobitné použitie (dočasné použitie, konečné použitie);
zušľachťovací styk (pasívny zušľachťovací styk, aktívny zušľachťovací styk).
prepustením tovaru podliehajúceho dovozným clám do voľného obehu; alebo
Colný dlh vzniká aj nesplnením povinností alebo nedodržaním podmienok ustanovených v colných predpisoch.
Dlžníkom je deklarant a v prípade nepriameho zastupovania aj zástupca. Colný dlh musí dlžník uhradiť spravidla v lehote do 10 dní odo dňa doručenia oznámenia o vzniku colného dlhu.
Za účelom zjednodušenia colných formalít a postupov môžu colné úrady povoliť nasledovné zjednodušené postupy:
použitie zjednodušeného colného vyhlásenia;
centralizované colné konanie;
zápis do evidencie deklaranta;
samovymeriavanie.
Štatút Schválený hospodársky subjekt (SHS) umožňuje colné zjednodušenia v rozličných oblastiach, pričom colné orgány považujú jeho držiteľa za spoľahlivého partnera.
Systém registrovaných vývozcov (REX) umožňuje hospodárskym subjektom od 1. januára 2017, aby si samy osvedčovali preferenčný pôvod tovaru. Toto osvedčenie nahrádza doteraz používané certifikáty (osvedčenia na tlačive A a EUR.1).
Ak sa právnická osoba dopustí colného deliktu (napr. nedodrží podmienky colného režimu), colný úrad je môže uložiť tieto sankcie:
Za colný delikt možno podľa závažnosti porušenia colných predpisov uložiť pokutu do 99 581,75 EUR, v osobitých prípadoch až do 331 939,18 EUR.
Ak sa fyzická osoba dopustí colného priestupku (napr. nezákonne dovezie tovar), colný úrad jej môže okrem pokuty a prepadnutia tovaru alebo veci uložiť pokarhanie. Výška pokuty podľa závažnosti porušenia colných predpisov môže byť až do 3 319,39 EUR, v osobitných prípadoch až do 33 193,91 EUR.
Daň z motorových vozidiel platí vo všeobecnosti držiteľ vozidla. Vo vybraných prípadoch ju platí osoba používajúca vozidlo na podnikanie, aj ak nie je držiteľom vozidla (napr. zamestnávateľ držiteľa vozidla).
Ročná sadzba dane sa určí pre:
osobný automobil podľa zdvihového objemu motora v cm³;
Ročná sadzba dane je stanovená v rovnakej výške pre celé územie SR, pričom táto sadzba sa mení v závislosti od doby, ktorá uplynula od prvej evidencie vozidla. Znížená sadzba dane sa uplatní pre vozidlá jazdiace v rámci kombinovanej dopravy a/alebo využívajúce ekologický pohon.
Daňovník má povinnosť podať daňové priznanie a uhradiť svoju daňovú povinnosť za predchádzajúci rok do 31. januára. Vznik a zánik daňovej povinnosti je daňovník povinný oznámiť priamo v tlačive daňového priznania.
Daňovník je povinný platiť mesačné, resp. štvrťročné preddavky na daň v závislosti od výšky predpokladanej dane u jedného správcu dane, ak predpokladaná daň presiahne 700 EUR.
V súvislosti s motorovými vozidlami upravuje zákon o správnych poplatkoch výšku poplatku za zápis držiteľa motorového vozidla kategórie L, M1 a N1 do evidencie vozidiel v SR, tzv. registračná daň, a to pri prvom aj každom ďalšom zápise. Výška poplatku sa pohybuje od 33 EUR do 3 900 EUR v závislosti od výkonu motora registrovaného vozidla, veku vozidla a ďalších skutočností.
Základná sadzba dane z pozemkov predstavuje 0,25 % z ich hodnoty stanovenej zákonom. Táto sadzba dane je zvyčajne upravená obcou, pričom na rôzne druhy pôdy sú stanovené rôzne sadzby dane v rámci stanovených limitov.
Daň zo stavieb platí vo všeobecnosti vlastník stavby. Vo vybraných prípadoch ju platí správca stavby alebo nájomca.
Základná sadzba dane zo stavieb je 0,033 EUR za každý aj začatý m² zastavanej plochy. Túto sadzbu dane zvyčajne upravuje obec všeobecne záväzným nariadením v rámci stanovených limitov.
Predmetom dane zo stavieb sú aj stavby hromadných garáží, a to aj ak sú umiestnené pod zemou.
Daň z bytov vo všeobecnosti platí vlastník bytu. Vo vybraných prípadoch ju platí správca bytu.
Základná ročná sadzba dane z bytov je 0,033 EUR za každý aj začatý m² podlahovej plochy bytu. Základnú sadzbu dane zvyčajne upravuje obec všeobecne záväzným nariadením.
Daňovník musí podať daňové priznanie do 31. januára zdaňovacieho obdobia, v ktorom mu vznikla daňová povinnosť podľa stavu k 1. januáru tohto obdobia. Ak v ďalšom zdaňovacom období dôjde k zmenám (napr. obstaranie novej nehnuteľnosti, zmena druhu alebo rozlohy už priznanej nehnuteľnosti), je daňovník povinný podať čiastkové daňové priznanie v rovnakej lehote. Povinnosť podať daňové priznanie v priebehu zdaňovacieho obdobia vzniká pri nadobudnutí nehnuteľnosti dedením.
Ak daňovník zistí, že v podanom daňovom priznaní neuviedol správne údaje na vyrubenie dane, je povinný podať dodatočné daňové priznanie najneskôr do 4 rokov od konca roka, v ktorom mu vznikla povinnosť podať daňové priznanie alebo čiastkové daňové priznanie.
Vo všeobecnosti je daňová povinnosť splatná do 15 dní odo dňa nadobudnutia právoplatnosti platobného výmeru.
Od roku 2012 sú banky a pobočky zahraničných bánk povinné platiť osobitný odvod vybraných finančných inštitúcií (tzv. bankový odvod). Sadzba odvodu na roky 2017 až 2020 je vo výške 0,2 % ročne zo základu stanoveného zákonom.
Odvod je banka povinná uhrádzať v štyroch štvrťročných splátkach, vždy do 25. dňa príslušného kalendárneho štvrťroka.
Osobitný odvod z podnikania v regulovaných odvetviach platí právnická
osoba alebo organizačná zložka zahraničnej osoby, ktorá má oprávnenie
na výkon činnosti v regulovaných oblastiach (vydané v SR alebo v inom členskom štáte EÚ alebo EHS) a predpokladá, že túto činnosť bude
vykonávať celé odvodové obdobie a jej celkový výsledok hospodárenia presahuje ročne 3 mil. EUR.
Mesačný odvod sa vypočíta ako súčin základu odvodu, ktorým je hospodársky výsledok pred zdanením vynásobený daným koeficientom, a sadzby odvodu, ktorá je od 1. januára 2019 vo výške 0,00545.
Sadzba odvodu na odvodové obdobia od roku 2021 má byť znížená na úroveň 0,00363.
Osobitný odvod platia obchodné reťazce, ktoré majú prevádzky aspoň v 15 % všetkých okresov SR a aspoň 25 % ich čistého obratu pochádza z predaja potravín konečnému spotrebiteľovi.
Základom odvodu je čistý obrat obchodného reťazca za príslušné odvodové obdobie. Sadzba dane je 2,5 %.
Odvodové obdobie tvoria 3 po sebe nasledujúce kalendárne mesiace príslušného účtovného obdobia. Prvým odvodovým obdobím bude prvé trojmesačné obdobie patriace do účtovného obdobia začínajúceho po 31. decembri 2018.
Predmetom dane je poistenie v odvetviach neživotného poistenia, ak je poistné riziko umiestnené v tuzemsku.
Osobou povinnou platiť daň správcovi dane je poisťovňa, poisťovňa z iného členského štátu a pobočka zahraničnej poisťovne. Zdaneniu podlieha aj poistenie s umiestneným rizikom v tuzemsku poskytnuté zahraničnou osobou, ktorá si nezriadila v SR pobočku, pričom v tomto prípadoch je osobou povinnou zaplatiť daň príjemca služby (poistník alebo právnická osoba, ktorej poistník preúčtoval náklady poistenia).
Určenie vzniku daňovej povinnosti podlieha viacerým možným spôsobom. Zdaňovacím obdobím je kalendárny štvrťrok. Platiteľ je povinný podať daňové priznanie do konca kalendárneho mesiaca nasledujúceho po skončení zdaňovacieho obdobia a v tej istej lehote aj daň zaplatiť.
Na poistenie sa uplatňuje sadzba dane vo výše 8 % z prijatého poistného. Na poistenie zodpovednosti za škodu spôsobenú prevádzkou motorového vozidla je stanovená sadzba dane 0 %, pretože pri tomto poistnom sa bude naďalej platiť 8 % odvod z prijatého poistného v zmysle osobitných pravidiel.
V rámci globálneho boja proti daňovým únikom pristúpila aj SR k administratívnej spolupráci s inými krajinami v súvislosti s automatickou výmenou informácií medzi daňovými správami jednotlivých krajín.
V súvislosti s touto automatickou výmenou informácií majú slovenské finančné inštitúcie v rámci FATCA (t. j. americký zákon Foreign Account Tax Compliance Act) a CRS (Common Reporting Standards) povinnosť získavať a oznamovať vybrané informácie o finančných účtoch.
Na účely FATCA sa SR zaviazala bilaterálnou zmluvou na vzájomnú spoluprácu medzi SR a USA pri recipročnej výmene informácií o finančných účtoch, v rámci ktorej sú finančné inštitúcie povinné oznamovať Finančnému riaditeľstvu SR informácie o vedených amerických účtoch. Tieto informácie potom Finančné riaditeľstvo SR ďalej postupuje daňovým orgánom USA.
Na účely CRS pristúpila SR k multilaterálnej dohode o vzájomnej výmene informácií o finančných účtoch medzi SR a členskými štátmi EÚ a zmluvnými štátmi. Zoznam všetkých štátov, v ktorých keď sú držitelia finančných účtov rezidenti, potom finančné inštitúcie sú povinné oznamovať vybrané informácie, je zverejnený tak na stránkach Finančného riaditeľstva SR, ako aj na stránkach Ministerstva financií SR. Povinnosti v súvislosti s CRS vychádzajú tak z lokálnej legislatívy, ako aj z EÚ direktívy DAC2.
Zákon o miestnom poplatku za rozvoj dáva obciam právomoc takýto poplatok zaviesť a vyberať. Miestny poplatok za rozvoj môže obec ustanoviť všeobecne záväzným nariadením na celom svojom území alebo na jeho časti.
Miestny poplatok za rozvoj je povinný uhradiť stavebník, ktorému bolo vydané právoplatné stavebné povolenie, rozhodnutie o povolení zmeny stavby pred jej dokončením, rozhodnutie o dodatočnom povolení stavby na území obce, alebo ak stavebník ohlásil obci stavbu.
Základom pre výpočet miestneho poplatku za rozvoj je celková výmera nadzemnej časti podlahovej plochy realizovanej stavby v m2. Poplatok sa vypočíta ako súčin základu zníženého o 60 m2 a sadzby poplatku za rozvoj stanovený obcou. Ak stavba slúži na viaceré účely a obec ustanovila rôzne sadzby poplatku za rozvoj, za základ poplatku sa berie z podlahovej plochy s najväčším podielom na celkovej ploche stavby.
Sadzba poplatku sa môže pohybovať v rozmedzí od 3 EUR až do 35 EUR za m2.
Správu miestneho poplatku za rozvoj vykonáva obec, ktorá ho na svojom území uložila.
Stiahnuť Dane do vrecka 2019.pdf
Zuzana Šátková
Tel: +421 2 59350 675
© 2017 - Wed Aug 21 00:38:50 UTC 2019 PwC. © 2017-2019 PwC. Všetky práva vyhradené. Názov “PwC“ označuje sieť firiem PwC a/alebo jednu alebo viac členských firiem, ktoré sú samostatným právnym subjektom. Bližšie informácie nájdete na stránke www.pwc.com/structure.

References: § 5
 § 6
 § 7
 § 8
 § 5
 §6